Warner
వార్నర్‌ సరసన గంభీర్‌
న్యూఢిల్లీ: ఇండియన్‌ ప్రీమియర్‌ లీగ్‌(ఐపిఎల్‌) పదవ సీజన్‌లో కోల్‌కతా నైట్‌ రైడర్స్‌ కెప్టెన్‌ గంభీర్‌ సరికొత్త రికార్డు సృష్టించాడు.టోర్నీలో భాగంగా కోల్‌కతా వర్సెస్‌ పంజాబ్‌ జట్టు తలపడిన సంగతి తెలిసిందే.ఈడెన్‌గార్డెన్స్‌ వేదికగా జరిగిన ఈ మ్యాచ్‌లో గంభీర్‌ తన కెప్టెన్సీ ఇన్నింగ్స్‌తో ఆకట్టు కున్నాడు.ఈ మ్యాచ్‌లో గంభీర్‌49 బంతుల్లో 11 బౌండరీల సాయంతో 72 పరుగులు చేసి జట్టు విజయంలో కీలక పాత్ర పోషించాడు.తన ఐపిఎల్‌ కెరీర్‌లో 33వ హాఫ్‌ సెంచరీని నమోదు చేశాడు.ఈ మ్యాచ్‌లో హాఫ్‌ సెంచరీ సాధించిన గంభీర్‌ ఐపిఎల్‌లో అత్యధిక హాఫ్‌ సెంచరీలు సాధించిన డేవిడ్‌ వార్నర్‌ రికార్డుని సమం చేశాడు.ప్రస్తుతం ఐపిఎల్‌ సన్‌ రైజర్స్‌హైదరాబాద్‌ కెప్టెన్‌గా ఉన్న డేవిడ్‌ వార్నర్‌ 103 మ్యాచ్‌ల్లో 33 హాఫ్‌ సెంచరీలతో అగ్రస్థానంలో ఉన్నాడు.తాజాగా వార్నర్‌ సరసన గంభీర్‌ నిలిచాడు.135 మ్యాచ్‌ల్లో 134 ఇన్నింగ్స్‌ల ద్వారా గంభీర్‌ 33 హాఫ్‌ సెంచరీలు నమోదు చేశాడు.ఈ ఇద్దరూ గతంలో ఢిల్లీ డేర్‌ డెవిల్స్‌ జట్టు తరుపున ఆడారు.వీరిద్దరి తరువాత రోహిత్‌ శర్మ29,సురేశ్‌ రైనా 29,కోహ్లీ 26,అజింక్యా రహానే 24 హాఫ్‌ సెంచరీలు చేశారు.ఇదిలా ఉంటే కోల్‌కతా నైట్‌ రైడర్స్‌విజయం సాధించిన సంగతి తెలిసిందే.